  Майя Бывальцева 18-20 пӧсьтолэзе Москваын Россиысь калыкъёслэн конгрессы ортчоз, отчы Удмуртилэн но делегациез пыриськоз. Со сярысь элькунысь Калыкъёслэн эшъяськон юртсылэн пресс-службаез ивортэ. Улосвыллэн делегациеныз йӧскалык политикая министр Лариса Буранова кивалтоз. Россиысь калыкъёслэн ассамблеязылы 20 ар тырмонлы сӥзем ужрадын кунысь улосвылъёсын йӧскалык политикая стратегиез быдэсъян амалъёс сярысь вераськозы. Конгресслэн экспертъёсыз пӧлын: Россиысь калыкъёслэн ассамблеязылэн кенешезлэн тӧроез Светлана Смирнова; Россиысь мер палаталэн калыкъёслэсь но вӧсьлыкъёслэсь кусыпъёссэс тупатонъя ӧрилэн тӧроез, Россиысь калыкъёслэн ассамблеязылэн кенешезлэн тӧроезлэн нырысетӥ воштӥсез Иосиф Дискин; Россиысь калыкъёслэн ассамблеязылэн кенешезлэн тӧроезлэн нырысетӥ воштӥсез, Россиысь тодосъя академилэн Этнологияя но антропологияя институтэзлэн кивалтӥсезлэн воштӥсез Владимир Зорин; Росси кивалтэтысь лулчеберетъя департаментлэн ёзэтэзлэн кивалтӥсезлэн воштӥсез Александр Калабанов; Россиысь экономикаез азинтонъя министерствоысь азинсконъя но инновациосъя департаментлэн кивалтӥсез Артём Шадрин. Тодэ вайытом, 19-тӥ пӧсьтолэзе Конгрессэ люкаськемъёсты Йӧскалык кусыпъёс удысын устоосыз практикаосъя огъяросси конкурсын вормем ӵектосъёсын тодматозы. Соос пӧлын «Удмурт Кенеш» огазеяськонлэн «Билингва. О практиках формирования двуязычия в современной городской среде» ӵектосэз.  Тегъёс: Мерлык Ижкар Москва Удмуртия йӧскалыкполитикаяминистерство йӧслыкъёс йӧскалыкполитика  